Lydia Oswald - Wikipedia\nLydia Oswald a oa ur spierez a orin suis bet barnet e Brest miz Gwengolo 1935 gant Kuzul brezel morlu Brest ha kondaonet d'an 11 a viz Gwengolo da nav miz toull-bac'h ha 5000 lur tell-gastiz. Un tamm reuz a reas ar prosez er c'helaouennoù d'ar mare-se.\nGanet oa bet d'an 13 a viz Gwengolo 1906 e Sankt Gallen e Bro-Suis. Kroget he dije gant he micher spierez evit Bro Alamagn er bloavezhioù 1930. Dont a reas da Vrest e miz Genver 1935 abalamour da zastum titouroù a-zivout ar morlu. Harzet e voe e ti-gar Brest d'an 2 a viz Meurzh 1935. Barnet e voe asambles gant daou ofisour gall René Guignard ha Jean de Forceville tamallet dezho bezañ sikouret anezhi. Goude bezañ echuet he c'hastiz e toull-bac'h Pontaniou e dibenn ar bloavezh 1935 e kuitaas Brest d'an 2 a viz Kerzu. War a seblant e kendalc'has gant ar spierezh goude.\nUr pennad a-zivout "Afer Lydia Oswald" savet gant Fabian Losteg ha Jeremi Kostiou a gaver el levr bannoù-treset Avel reter gant Briac embannet gant Nadoz-Vor Embannadurioù.\nUne espionne nazie en rade de Brest : l'affaire Lydia Oswald - En eñvor (fr)\nAdtapet diwar « https://br.wikipedia.org/w/index.php?title=Lydia_Oswald&oldid=1916921 »\nKemmoù diwezhañ degaset d'ar bajenn-mañ d'an 22 Du 2021, da 17:49.


Ostilhoù e brezhoneg evit an embregerezhioù — Mignoned ar brezhoneg\nMignoned ar brezhoneg / Mignoned ar brezhoneg / Hor pourchasoù / Ostilhoù e brezhoneg evit an embregerezhioù\nUr yezh evit ar pemdez eo ar brezhoneg. Krouet hon eus STAL.BZH gant ar soñj en deus ar brezhoneg e blas e bed an ekonomiezh.\nWar ar bajenn-mañ e kinnigomp deoc’h ostilhoù e brezhoneg evit an embregerezhioù. E-touez an ostilhoù-mañ e kavoc’h danvez, alioù, darempredoù ha skouerioù da bellgargañ digoust evit ho skoazellañ da reiñ ur plas d’ar brezhoneg en hoc’h embregerezh.\nBREZHONEG EM FRODUIOÙ\nKavit amañ alioù ha darempredoù evit krouiñ pakadurezhoù divyezhek evit ho produoù.\nKavit amañ penaos pediñ ar brezhoneg en ho preti hag ur skouer roll-meuzioù teiryezhek galleg brezhoneg ha saozneg.\nRoit un ene ouzhpenn d’ho produ gant un anv e brezhoneg. Heuliit hon alioù pe kavit un den a-vicher evit dibab un anv dibar o klikañ amañ.\nBREZHONEG EM C’HEHENTIÑ\nAR STURLEVR KLOK\nHor sturlevr gant alioù ha skouerioù pleustrek evit empennañ skorioù kehentiñ divyezhek.\nDa gavout amañ\nBREZHONEG WAR AR ROUEDADOÙ\nPenaos ober gant ar brezhoneg war ar rouedadoù sokial ? Hor fichenn alioù ‘zo da gavout amañ.\nLAKAAT MA ENGOUESTL EVIT YEZH AR VRO WAR WEL\nEngouestlet eo ho stal evit ar brezhoneg ?\nUrzhit ur pegsun evit kelaouiñ ho pratikoù.\nKaset e vo deoc’h digoust.\nOuzh ar rakstal, war ar parklec’h, e-barzh ar stal pe er burevioù…\nN’eo ket diaes lakaat e plas ur panellerezh divyezhek. Kavit amañ hor fichenn alioù ha pegsunioù talvoudus evit brezhonekaat ho purevioù.\nLEC’HIENN INTERNET DIVYEZHEK\nKavit amañ hon alioù evit lakaat e plas ul lec’hienn divyezhek pe liesyezhek.\nSoñjit en astenn .bzh\nKOMBOD BRUDEREZH DIVYEZHEK\nSkritelloù er straed, follennoù-nij e ti an douristed, ur c’hombod en ur gazetenn…\nPenaos ha perak kehentiñ e brezhoneg ? Titouroù da gavout amañ.\nBREZHONEG GANT MA FRATIKOÙ\nPedadennoù divyezhek a zo aes da lakaat e plas ha sachañ a raio evezh ho pratikoù.\nPellgargit amañ ur bedadenn skouer.\nBREZHONEG EM LIZHIRI & POSTELOÙ\nSinadur, geriennoù sevended, talbenn pe traoñ pajenn…\nN’eo ket diaes pediñ ar brezhoneg e-barzh ho lizhiri.\nSellit amañ ouzh ur skouer.\nRAKPRIZOÙ & FAKTURENNOÙ DIVYEZHEK\nHo chomlec’h e div yezh, un nebeud mennegoù ouzhpenn…\nN’eus ket netra aesoc’h ! Sellit amañ ouzh ur skouer digoust.\nKARTENNOÙ GWELADENNIÑ & FEALDED\nSachit evezh ho tarempredoù gant ur gartenn-vizit divyezhek.\nHa perak pas ur gartenn-fealded divyezhek ? Kavit ur skouer amañ.\nRESPONTER / STANDARD\nHo kemennadenn responter pe ho standard pellgomzer e brezhoneg.\nBREZHONEG EM SKIPAILH\nTALVOUDEKAAT BARREGEZHIOÙ MA GOPRIDI\nN’eo ket aes gouzout peseurt yezhoù ‘vez komzet gant an dud.\nKavit amañ un nebeud alioù evit lakaat war wel e vez komzet brezhoneg en hoc’h embregerezh.\nSTUMMAÑ MA GOPRIDI\nStummadurioù hir, stummadurioù berr, kentelioù da greisteiz a-hed ar bloaz…\nDeuit e darempred gant an aozadurioù stummañ.\nTUTAÑ UR BREZHONEGER.EZ\nEmbann ur c’hinnig post war Labourzo.org pe c’hoazh mont e darempred gant servij heñchañ Stumdi e c’helloc’h ober !\nSKOAZELL AR YEZH GANT MA GOPRIDI\nKreñvoc’h e vo al liammoù etre ho kenlabourerien.ezed ma vez kinniget dezho un abeg a-stroll.\nHa perak pas stourm evit ar brezhoneg ? Hon arguzennoù amañ !\nSTAL.BZH : ul lec’hienn evit ar brezhoneg en ekonomiezh.\nSavet hon eus ul lec’hienn internet evit renabliñ an embregerezhioù a ra gant ar brezhoneg.\nUn ostilh evit kavout embregerezhioù ha stalioù hag a ginnig servijoù e brezhoneg, kement hag evit lakaat war wel intruduoù an dud a-vicher evit ar yezh. Digoust eo an enskrivañ.\nBrezhoneger.ez oc’h ha merour.ez ur stal ? Brezhonegerien.ezed a zo e-touez ho kopridi ? Panellerezh divyezhek pe ul lec’hienn divyezhek ho peus lakaet e plas evit brudañ ho stal ? Kemer a reoc’h perzh er Redadeg pe skoazell a reoc’h en un doare all ar brezhoneg e anv ho stal ? Lakait anv hoc’h embregerezh war Stal.bzh !\nUrzhiit ur pegsun Stal.bzh hag a ziskouezo d’ho pratikoù hoc’h engouestl evit ar brezhoneg.\nPellgargit an holl fichennoù-alioù e brezhoneg a zo war ar voest-ostilhoù o klikañ amañ. (6Mo)\nPetra a gas ar brezhoneg d’an ekonomiezh ?\nSellit amañ ouzh respont Malo Bouessel du Bourg, rener Produet e Breizh, ouzh mikro Mignoned ar Brezhoneg (atersadenn e galleg).\nKrouet eo bet gant Mignoned ar Brezhoneg an holl ostilhoù, fichenn-alioù hag ar sturlevr pleustrek diwar-benn ar c’hehentiñ divyezhek. Gallout a reoc’h kemer harp outo pe mont e darempred ganeomp ma fell deoc’h bezañ skoazellet.\nKoumanantit d’hol lizher-kelaouiñ ma fell deoc’h resevout an ostilhoù nevez kerkent ha krouet !\nKoumanantit da lizher-kelaouiñ Stal.bzh (ur postel bep tri miziad d’ar muiañ).\nTrugarez d’hor c’hevelerien hag o deus labouret asambles ganeomp evit krouiñ ar voest ostilhoù :


Steredenn - Wikipedia\nAn Heol, ar steredenn dostañ d'an Douar\nUr steredenn zo ur voull plasma zo ken bras he zreuzkiz (meur a gantad milliadoù kilometroù) hag he zolz ken e tizh al lodenn greiz – ar galonenn – ar wrez ret (war-dro ur milion a gelvinoù d'an nebeutañ) da loc'hañ un argerzh teuziadur nukleel. Kas a ra ar steredennoù eta skinadurioù er spektr gwelus, en eneb d'ar pep brasañ eus ar planedennoù evel an Douar hag a resev o energiezh dreist-holl eus ar steredenn pe eus ar stered a gelc'htroont en o zro. E-pad ul lodenn vras eus he buhez, kent d'he fourvezioù energiezh da vont da hesk, e vez ur steredenn e kempouez hidrostatek dindan levezon daou nerzh oc'h enebiñ : ar gravitadur, a c'hallfe lakaat ar steredenn da gouezhañ en he foull warni hec'h-unan, hag ar gwask sinetek a zeu eus an argerzh teuziadur nukleel, a c'hallfe, war ar c'hontrol, lakat ar sterenn da darzhañ. An Heol e-unan zo ur steredenn dibar a-walc'h zo heñvel a-walc'h e zolz, war-dro 2×1030 kg, ouzh hini ar stered all.\n1 Perzhioù heverk\n2 Ganedigezh ar stered\n3 Ar stered tostañ d'an Heol\nPerzhioù heverk[kemmañ | kemmañ ar vammenn]\nUr steredenn zo ur c'horf-egor o treiñ warnañ e-unan. Sferek eo e stumm tamm-pe-damm, rak pladet eo ar pennoù-ahel gant nerzh ar steredenn o treiñ, ha frammet eo gant ar graviter. Pa grou ar steredenn ez a hidrogen hag heliom d'he ober dreist-holl. E-pad ar pep brasañ eus he buhez, e c'hoarvez en he c'hreizh un argerzh teuzadur nukleel. Ul lodenn eus an energiezh produet evel-henn zo skignet dindan stumm goulou gwelus. An danvez a ya d'he ober zo ionizet hogos penn-da-benn abalamour d'ar wrez uhel zo en he c'hreiz.\nAn Heol eo ar steredenn dostañ d'an Douar. A-drugarez d'an energiezh a skign ez eo ganet ar vuhez. Seblantout a ra kalz skedusoc'h evit an holl stered all abalamour m'emañ tostoc'h : an eil tostañ d'an Douar, Alpha Centauri C zo 250000 gwezh pelloc'h. Peurliesañ ne weler ar steredennoù all nemet diouzh an noz, dindan stumm pikoù lugernus, pa ne vez ket mouchet o sked gant hini an Heol.\nBodet e vez ar stered e-barzh galaksiennoù. En ur c'halaksienn zibar, evel hon hini, Hent-Sant-Jakez, emañ meur a gantadoù miliardoù stered. E-barzh ar galaksiennoù e c'hall ar stered bezañ bodet e koskoriadoù liesek (un nebeud stered) pe e druilhadoù (eus meur a zegad da meur a gantad miliadoù stered).\nE kartenn an oabl e weler ivez strolladoù stered anvet steredegoù. E gwirionez, ar strolladoù-se zo un touell a zeu eus gwered ar bannerezh mentoniezhel. Ar stered a ya d'ober ur steredeg a vez peurliesañ gwall zisheñvel o fellder diouzh an Douar, ha dre-se emaint e lec'hioù disheñvel eus an egor.\nUr steredenn he deus un tolz etre 0.07 ha 300 gwezh hini an Heol (par e-unan da\t300000 gwezh hini an Douar, da lâret eo war-dro 2 x 1030 kg). Er c'horfoù-egor zo disteroc'h o zolz ne c'hall ket loc'hañ argerzhioù teuzadur nukleel an hidrogen. Er c'horfoù brasoc'h avat e vez distabilderioù a laka anezhe de goll o zolz. Buhez ur steredenn zo diouzh an tizh ma tegouezh an dazgweredoù nukleel enni : Seul uheloc'h eo tolz ar steredenn seul brimoc'h eo an dazgweredoù nukleel ha seul verroc'h eo buhez ar sterenn. Ne bad buhez ar stered zo o zolz e-touez ar re vrasañ nemet un nebeud milionoù a vloavezhioù hepken. Padout a ra ur steredenn evel an Heol e-tro 10 miliard a vloavezhioù.\nGanedigezh ar stered[kemmañ | kemmañ ar vammenn]\nKrouiñ a ra ar steredennoù pa zesac'h ur goumoulenn gaz warni hec'h-unan ha pa rann e meur a gentsteredenn a domma a vuzul ma strishaont. Ur wezh kresket a-walc'h ar wrez e kalon ar steredenn e krog an hidrogen da deuziñ en heliom, ar pezh a bourchas an energiezh a vir outi a zesac'hañ warni hec'h-unan. Kregiñ a ra neuze prantad pennañ buhez ar steredenn. Kaset e vez kuit tamm-ha-tamm an energiezh produet gant ar steredenn, war un dro dre gendoug ha dre skignañ hag e kuita gorre ar steredenn dindan stumm skinadur, avelioù steredel ha neutrinoioù. Goude se e tepant hec'h emdroadur diouzh he zolz. Seul vrasoc'h eo seul varrekoc'h eo ar steredenn da gregiñ dazgweredoù teuziñ gant elfennoù kimiek pounneroc'h-pounner. Gallout a ra kevanaozañ karbon, ha goude se oksigen, neon, ha kement zo...\nProduet e vez hogos an holl elfennoù pounneroc'h evit an heliom er stered (komz a reer eus kevanaoz nukleel steredel) e prantadoù diwezhañ o emdroadur. Pa vez bras a-walc'h tolz ur steredenn dezhi da gevanaozañ houarn ez eo tonket da echuiñ dindan stumm ur supernova : entarzhañ a ra he c'halon ha dispennet eo he gwiskadoù diavaez gant an argerzh. An dilerc'hioù lezet gant entarzhadenn ar galonenn zo ur c'horf fetis-kenañ, hag a c'hell bezañ pe ur steredenn neutronek, hag a c'haller dizoleiñ a-wezhioù dindan stumm ur pulsar, pe un toull du. Ar stered zo bihanoc'h o zolz a echu o buhez en doare habaskoc'h : koll a reont tamm-ha-tamm ar pep brasañ eus o zolz, a ya d'ober goude se un nivlenn bladennedel, strizhañ a ra goustadik o c'halonenn ha stummañ ur gorrez wenn.\nAr stered tostañ d'an Heol[kemmañ | kemmañ ar vammenn]\nSetu amañ skeudenn teirmentek lec'hiadur en 31 steredenn a zo tro-dro d'an Heol en ur voull 15 bloavezh-gouloù he zreuzkiz ; hervez an hedkorn hag al ledkorn eo reizhiad an daveennoù steredoniel.\nLivet eo ar stered hervez o doare skalfadel, n'eo ket o liv gwirion. Ar steredennoù daougement pe dric'hement zo diskouezet a-vern ; an hini tostañ d'an Heol eo al lec'hiadur gwirion.\nLod steredennoù a c'heller gwelout gant al lagad, lod na c'heller ket abalamour ma'z eus kalz korrstered en o zouez.\n(fr) Prezegenn : « Petra eo ar stered ? » (gant Sylvie Vauclair)\nMarc Séguin & Benoît Villeneuve, Astronomie & Astrophysique, Masson, 1995 (ISBN 2761309294)\nJoachim Herrmann, Atlas de l’astronomie, le livre de poche, coll. « encyclopédies d’aujourd’hui », 1998 (ISBN 225306453X)\nKoskoriad an Heol\nPlanedennoù: Merc'her - Gwener - Douar - Meurzh - Yaou - Sadorn - Ouran - Neizhan\nPlanedennoù korr: Ceres - Ploudon & C'haron - Eris – Makemake – Haumea\nLoarennoù pennañ: Loar - Phobos - Deimos - Io - Europa - Ganymede - Callisto - Titan - Titania - Triton\nTraoù all: Heol - Gourizad asteroidennoù - Stered-lostek - Gourizad Kuiper - Koumoulennad Oort - Disk strewet\nGwelet ivez : Listennad adplanedennoù koskoriad an Heol\nAdtapet diwar « https://br.wikipedia.org/w/index.php?title=Steredenn&oldid=1829983 »\nSkiantoù an Douar\nKemmoù diwezhañ degaset d'ar bajenn-mañ d'an 26 C'hwe 2019, da 11:05.


Kaozeal:Lizheroù Paol - Wikipedia\nUr pennad Lizhiri Paol zo dija. --Llydawr (kaozeal) 16 Meu 2016 da 07:41 (UTC)\nRet eo diwall. "Lizhiri" a laka un arliv ha n'eus ket gant "Lizheroù". Pa lenner YBB (Yezhadur Bras ar Brezhoneg) p 220 pennad 351 "Kalz a anvioù o devez meur aliester. Neuz e talv al liester reizh (en -où pe en-ed) da zoare lïes strizh, hag egile (en -i pe -ier, da skouer)da liester dre vras.Aan hini diwezhañ-mañ a zo evel lïes d'an hini kentañ."\nDaoust dezho bezañ niverus a-walc'h e c'heller kontañ lizheroù (Sant) Paol. Ar stumm dibabet gant Maodez Glanndour a zo an hini reizh eta. Ar gudenn a chom eo hini implij ar ger Sant (arliv katolik) pe chom hep implij anezhañ. Setu perak e c'heller mirout daou bennad hag ober ul liamm met gwelloc'h e vefe ober gant Lizheroù bep tro. --Herve Latimier (kaozeal) 16 Meu 2016 da 11:19 (UTC)\nSkrivet eo : Embannet int bet e brezhoneg e troidigezh ar Bibl gant Gwilh ar C'hoad e 1897 ha gant Al Liamm e 1971 peurgetket. Gwir, met ankouaet eo troidigezh ar Gonideg, an hini gentañ koulskoude. Bianchi-Bihan (kaozeal) 14 Eos 2016 da 18:32 (UTC)\nAdtapet diwar « https://br.wikipedia.org/w/index.php?title=Kaozeal:Lizheroù_Paol&oldid=1714356 »\nKemmoù diwezhañ degaset d'ar bajenn-mañ d'an 14 Eos 2016, da 18:34.


Dekved pennad — VI - Wikimammenn\nDekved pennad — VI\nR. Prud’homme, 1903 (p. 293-296)\n◄ Ti leanezed ar Rozeran : ’vit ar Vedouined ’Trezek mouster ar Groaz-Zantel. — Mousa, hon ambrouger Diabarz mouster ar Groaz-Zantel. — Skol-vicherio Sant-Per. ►\n’Trezek mouster ar Groaz-Zantel. — Mousa, hon ambrouger.\nGoude bean laret kenavo da Leanezed ar Rozeran, e talc’homp pelloc’h gant hon hent, bepred war du ar c’huz-heol, etre hent Betleem ha hini Jaffa.\nEur mouster hon deuz da welet. Eun hanter-leo bennag war an tu-ze. N’eo ket, avad, eur mouster katolik. D’ar C’hresianed eo, ha talveout a ra d’ê da *gloerdi. Kroaz-Zantel : setu e hano, pe mar geo gwell gant Gwengampiz, Sante-Kroe : eur c’hos abati o deus hag a hanvont ’nean evel-se.\nEvit mont di e kafchen hir an hent, a zo goloet a vein ruilh, panevet en em lakan da bleustri Mousa. Ah ! Mousa ! Marteze n’am euz ket c’hoaz komzet dioutan d’am lennerien. Mar n’hen ’meuz ket græt, eo dre ankoua : rak bet ’m euz digare d’hen ober meur a wech.\nAr wech-man e fell d’in rei d’ê d’anaveout ma mignon neve. Ya ’vad, aboue hirie ec’h omp deut da vean mignoned, Mousa ha me. Heñ marteze a c’hellfe aoalc’h bean ankouaet anon : ’vid ’on me, n’ankouain ’nean birviken.\nMousa a zo eur zoudard turk, a c’hell kaout marteze eun hanter kant vla bennak. Gwisket distres aoalc’h, emichans, ’vel ar zourdarded all. Memes tra, e kavan ec’h eo re d’ê war ar poent-man. E vrago moan-moan a ra euz e *zivesker evel diou oadegen, ha na zisken ket kalz izeloc’h evit e zaoulin, E chupen a zo ive kals re striz evitan, ha kals re verr, penegwir e tremen e c’houriz ler war-lein ar boutonno kouevr a zo stag war al losto. Ya, pa gomzfet d’in deuz eun den kampet faro, komzet d’in deuz Mousa.\nEur pautr jentil, avad, ’vel na n’euz ket, hag eur pautr a zever. Plijout ’ra eston d’an ofiserien. Setu perak, o vean n’an euz netra, pe gazi netra d’ober, e ve lezet gante da vont d’ambroug ar belerined a zisken gwech ha gwech en hostaliri Itron-Varia-Frans. Hag heñ na c’houl ket gwelloc’h : tammo mad a werz-butun a dalve d’ean e garg a ambrouger.\nGantan, ’vad, n’hon deuz ezom da gaout aon euz den e-bed. Goaz da neb a glaskfe ober d’imp eun dismegans bennag ! Dorn Mousa a gouefe warnan, pe ar vazik a dalc’h en e zorn.\nO vean m’eo muzulmad, e oar rez ’pez a zo difennet d’imp ober el læc’hio sakr a zo goestlet da Vahomet. An de all e harze unan euz ar belerined da vutunad war leuren an diou voskeen veur.\nNa c’houle ket kennebeut e vije æt hini ’bed anê ’barz ar moskeenno gant e voto ler.\nHirie e teu ar zonj d’in da c’houlen digantan, ’n eur *wignal d’ean ha ’n eur drailhan gantan tammo gallek : « Perak eta, Mousa, na lezes ket anomp, an da all, da vont ’barz ar voskeen gant hon boto ? » — « Sultan » emean.\nAr gir-ze hepken a deu gantan. ’N eur laret ’nean, avad, a ra sin, gant e zorn, da droc’han e c’houk.\nIntentet am euz : n’euz ket d’ober fent gant difenno sakr ar Sultan.\nMes goaz d’ean, mar displlj d’ean e vo græt anei gant e zoudarded, Ni ’na baouezomp ket, ’n eur zisken da gouent ar Groaz-Zantel, d’ober anei gant e Vousa, ha heman na c’houl ket gwelloc’h evit se. Fentuz eo, dreist-holl, pa glask, brec’h ouz brec’h gant eur pelerin, kerzet d’ar paz ’n eur laret ’vel soudarded hon bro : « Unan, daou ; — Unan, daou… »\nAdtapet diwar « https://br.wikisource.org/w/index.php?title=Dekved_pennad_—_VI&oldid=105181 »\nKemmoù diwezhañ degaset d'ar bajenn-mañ d'an 8 Eos 2017, da 13:27.


(Adkaset eus Krakow)\nKraków (e poloneg, pe Krakovia hervez an anv latin) zo ur gêr vras eus Polonia, e rannvro Małopolska (Polonia vihan), e kreisteiz ar vro. An eil kêr vrasañ eus Polonia eo, goude ar gêr-benn Varsovia. E 2014 e oa 761 900 a dud o chom enni.\nWar ribl ar stêr Vistula emañ kêr. Savet e voe e-harz ur c'hastell, kreñvlec'h Wawel. Kraków zo bet a-viskoazh ur greizenn sevenadurel, skiantel hag arzel a bouez evit Poloniz. Kêr-benn Polonia e voe, d'ur mare. En enep d'ar pezh a c'hoarvezas gant kalz kêrioù all eus Polonia, ne oa ket bet kalz a zistruj e Kraków e-pad an Eil Brezel-bed. Hiziv ez eo ul lec'h gweladennet gant e-leizh a douristed, Poloniz pe estrenien.\nMojenn an aerouant[kemmañ | kemmañ ar vammenn]\nLec'hienn ofisiel an Ti-kêr (e poloneg, saozneg, galleg, alamaneg pe sinaeg)\nAdtapet diwar « https://br.wikipedia.org/w/index.php?title=Kraków&oldid=1951225 »\nKemmoù diwezhañ degaset d'ar bajenn-mañ d'an 15 C'hwe 2022, da 07:47.


TermBret - Wikipedia\nUr greizenn dermenadurezh evit ar brezhoneg eo TermBret. Enkorfet eo e Ofis ar Brezhoneg. Staliet eo e Roazhon, 10 straed Naonediz (rue Nantaise). Kroget en deus e labour pa oa ur rann eus Skol-Uhel ar Vro anvet Servij ar brezhoneg ha lakaet dindan atebegezh Olier ar Mogn er mare-se (1990).\nDaou implijad zo o labourat ennañ. Bodet e vez ingal bodadoù termenadurezh gant tud arbennigour a-youl vat. E 2006 e laboure TermBret war ar c'hleweled hag evit renabliñ anvioù gwez Europa.\nEzel eo TermBret eus Kevredad termenadurezh Bro-C'hall (Société française de terminologie) hag en deus labouret kalz gant aozadurioù termenadurezh all evel EuskalTerm (Euskadi), Termcat (Katalonia), TermCymru (Bro-Gembre) hag hini ar C'hebek.\nE derou ar bloavezh 2006 ez eus bet lakaet enlinenn bank roadennoù pe vank termenadurezh TermOfis e anv. Ebarzhet eo bet tost da 36 000 termen enni (miz Meurzh 2009). Skoueriekaet eo bet an termenoù diwar goulennoù ar strollegezhioù, an embregerezhioù hag an hiniennoù. Pep a geriaoueg moullet (sellet a-is) a zo bet lakaet enlinenn e endalc'h.\nAnat eo e c'hell ar Wiikipedourien vrezhoneger sachañ traoù a-bouez diwar embannadurioù enlinenn koulz hag al levrigoù geriaoueg divyezhek (galleg-brezhoneg).\nEmbann a ra Ofis ar Brezhoneg-TermBret un toullad geriaouegoù savet gant izili gopret harpet gant tud a ziavaez a-wechoù.\nAnvioù bronneged Europa (anvioù latin - brezhonek - gallek - kembraek - saoznek tro-ha-tro)\nGeriaoueg al levraouegoù\nGeriaoueg ar stalioù\nGeriaoueg ar vuhez foran\nAn dafar burev\nAr pep retañ e Breizh\nAr sonerezh : bagadoù ha festoù-noz\nGeriaouegi enlinenn war dTermOfisAozañ\nGeriaoueg ar c'hebell-touseg\nGeriaoueg ar golf\nGeriaoueg an hent-houarn\nYezhoù ar bed\nAdtapet diwar « https://br.wikipedia.org/w/index.php?title=TermBret&oldid=583675 »\nDernière modification le 26 Her 2009, à 11:00


Chardonneret et les gants... de boxe !\nSujet: Chardonneret et les gants... de boxe ! Mer 20 Mar 2019 - 8:48\nSujet: Re: Chardonneret et les gants... de boxe ! Mer 20 Mar 2019 - 9:13\nSujet: Re: Chardonneret et les gants... de boxe ! Mer 20 Mar 2019 - 9:15\nc'est teigneux ces bêtes là !\nSujet: Re: Chardonneret et les gants... de boxe ! Mer 20 Mar 2019 - 9:48\nSujet: Re: Chardonneret et les gants... de boxe ! Mer 20 Mar 2019 - 10:28\nSujet: Re: Chardonneret et les gants... de boxe ! Mer 20 Mar 2019 - 12:33\nSujet: Re: Chardonneret et les gants... de boxe ! Ven 22 Mar 2019 - 11:01\nSujet: Re: Chardonneret et les gants... de boxe ! Ven 22 Mar 2019 - 12:13\nSujet: Re: Chardonneret et les gants... de boxe !\n» tricoter des gants


Prezidant Rusia - Wikipedia\nPrezidant Kevread Rusia\nbanniel prezidant Rusia\nPad ar respet 6 vloaz, 2 respet diouzh renk nemetken\nkrouet d'ar 25 a viz Kerzu 1991\nPiaouer kentañ Boris Yeltsin\nPiaouer bremañ Vladimir Poutin\nannez ofisiel Kremlin, (Moskov)\nlec'hienn internet http://kremlin.ru\nE penn stad Rusia emañ Prezidant Kevread Rusia (e rusianeg Президент Российской Федерации). Bremañ eo Vladimir Poutin. Daou brezidant a oa araozañ : Boris Yeltsin ha Dmitri Medvedev, met prezidant e oa bet c'hoazh etre an daou.\nUr republik kevreadel eo Rusia hiziv hon deiz. A-raok e oa ur republik sokialour, niverenn 1 ar strollad komunour en he fenn, hag a-raok c'hoazh e oa un unpenniezh, an tsar en he fenn.\nAdalek an dilennadegoù prezidant e 2008 e oa ur respet a bevar bloaz, hag ar prezidant ne c'halle kaout nemet daou respet diouzh renk. Ne oa ket tu da gaout tri respet diouzh renk eta, met tu a oa da gaout un trede goude un "ehan" evel e oa bet graet gant Vladimir Poutin. Astennet e oa bet respet ar prezidant da c'hwec'h vloaz gant an Douma ha Kuzul ar C'hevread d'ar 26 a viz Du 2008, goude bezañ kinniget cheñch ar Vonreizh gant prezidant Dmitri Medvedev. Lakaet e oa bet da dalvezout evit ar wech kentañ e dilennadegoù 2012 ar prezidant, .\nRoll ar brezidantedAozañ\nVladimir Poutin (2000-2008)\nDmitri Medvedev (2008-2012)\nVladimir Poutin (2012-bremañ)\n↑ (fr) Russie: Medvedev envoie un projet de prolongement de mandat présidentiel à la Douma, 12 novembre 2008, AFP.\n↑ (fr) Russie: le Conseil de la Fédération adopte le mandat présidentiel de six ans, 26 novembre 2008, AFP.\nAdtapet diwar « https://br.wikipedia.org/w/index.php?title=Prezidant_Rusia&oldid=1588714 »\nDernière modification le 22 Eos 2014, à 13:42\nKemmoù diwezhañ degaset d'ar bajenn-mañ d'an 22 Eos 2014, da 13:42.


Etruria — a veze anvet Tyrrhenia peurliesañ er mammennoù gresianek ha latin — eo anv ar vro ma oa an Etrusked o chom en Henamzer. Ur vro e-kreiz Italia a vremañ eo, en tolead a c'holoe ul lodenn eus Toskana, Latium, Emilia-Romagna hag Ombria a vremañ.\nEr vro-se, en Hanternoz Roma, e veve, etre an VIIvet hag ar Iañ kantved a-raok Jezuz-Krist, ur bobl anvet Tuscii pe Etrusked gant ur yezh ha kustumoù disheñvel diouzh re hec'h amezeien. Setu perak e voe kredet gant kalz e oa deuet an dud en ur bagad, o tegas ganto yezh ha kustumoù. Pa seller a dost, koulskoude, e weler n'eus koulz lavaret hini eus ar c'hustumoù-se na gaver e bar tro-war-dro da Etruria. An etruskeg ivez a c'hell bezañ bet unan eus ar yezhoù komzet en Italia a-raok ma teuas al latin ha yezhoù indezeuropek all kar dezhañ. Berr-ha-berr : pobl an Etrusked, evel kalz a bobloù all, a oa marteze en em furmet tamm-ha-tamm, ha n'eus ket ezhomm ijinañ un divroadeg.\nAn Etrusked a anaveze mat ar mor. O listri a yae dre-holl er Mor Kreizdouar. Marc'hadourien e oant (laeron-vor ivez), ha traoù a bep seurt a gaver en o bezioù, degaset ganto da heul o beajoù. Gwerzhañ a raent metaloù boutin a gavent en o bro. Se oa dreist-holl etre an VIIIvet kantved kt JK hag ar VIvet kantved kt JK. Diwezhatoc'h e kreskas galloud Bro-C'hres ha Kartada war ar morioù, hag an Etrusked a gollas o finvidigezh hag o nerzh, hag a voe lonket gant ar Romaned goude bezañ bet pell er c'hreisteiz, betek Kampania, ha pell ivez er biz betek traoñienn ar Po ha Mor Adria.\n1 Taolenn keodedoù Etruria en Etruskeg, e Latin, hag en Italianeg\nTaolenn keodedoù Etruria en Etruskeg, e Latin, hag en ItalianegAozañ\nKeodedoù an Dodecapoli\nChaire, Chaisrie, Caisra, Cisra Caere, Agylla Cerveteri hag e frazione Ceri\nVeia Veii Dilezet\nVelzna- Volsinii Bolsena pe Orvieto?\nKeodedoù all eus Etruria\nCareiae, Careae Galera, dilezet hiziv\nHepa? Heba (Anv gresianek) Magliano (e Toskana)\nRusellae E-kichen Roselle Terme hiziv\nSpina Spina Dilezet\nInarime(?) Pitecusa, anv gresianek Pithekoussai Ischia\nPumpai? Pompeii distrujet\nBonfante, G., L. Bonfante, The Etruscan Language. An Introduction, Manchester University Press, 2002\nDennis, George, George Dennis (explorer), The Cities and Cemetaries of Etruria, 1848, John Murray, London. Gallout a reer pourchas al levr-se war lec'hienn-mañ.\n↑ Lodennoù eus Etruria e-kichen Roma zo bremañ e Lazio. Kavout a reer er roll-se ar c'heodedoù betek an Tiber.\nAdtapet diwar « https://br.wikipedia.org/w/index.php?title=Etruria&oldid=1921667 »


servijañ - Wikeriadur\nSavet diwar an anv-kadarn servij hag al lostger -añ.\nservijañ /sɛrˈviːʒã/ verb kreñv eeun (anv-gwan-verb : servijet) (displegadur)\nServij un den, ur vro : labourat evito.\nKatell, pa ne oa mui netra ouz he derc'hel er bed, a yeas da hospital Jen, hag eno, epad meur a vla, e servijas ar re glanv, gant evezded ha teneredigez eur vamm ; [...]. — (Yann-Vari Perrot, Erwan ar Moal, Bue ar Zent, Montroulez, 1912, p. 639.)\n— Mewel ha mates d'am servija,\nMar ben-me itron ann ti-ma ! — (Fañch an Uhel, Gwerziou Breiz-Izel 2, An Oriant, 1874, p. 232.)\nServijañ a rin Fostus keit ha ma vevo, ma fell dezhañ gwerzhañ e ene. — (Roparz Hemon (diwar Chr. Marlowe), Fostus an doktor daonet in Pemp pezh c'hoari berr, Skridoù Breizh, Brest, 1944, p. 98.)\nServij boued, evaj da unan bennak : reiñ an dra-se da unan bennak\nLakaat boued en asied unan bennak, pe evaj en e werenn pe e das.\n« Va niz, petra a vo servijet d'eoc’h d'ho koan ? [...]. » — (Jakez Riou, Troiou-Kamm Alanig al Louarn I, Gwalarn niv. 89, Ebrel 1936, p. 31.)\n« [...]. Ma hoc'h eus c’hoant, evelato, e servijin d'eoc'h mel fresk, ar mel gwella a gaver er vro. » — (Jakez Riou, Troiou-Kamm Alanig al Louarn I, Gwalarn niv. 89, Ebrel 1936, p. 32.)\n— « [...]... Respontit 'ta, pe kemerit bep a volenn: ar varrikenn sistr a zo aze, gouzout a rit, e-tal ar gwele. Kemerit hoc'h-unan, peogwir n'on ket evit servijañ ac'hanoc'h. [...]. » — (Jakez Riou, An Ti Satanazet, Skridoù Breizh, 1944, p. 29.)\nServij en arme : bezañ soudard\nServij da un dra bennak : bezañ talvoudus da ober un dra.\nen em servijañ\ngalleg : servir (fr)\nitalianeg : servire (it)\nspagnoleg : servir (es)\nsaozneg : serve (en)\nportugaleg : servir (pt)\nAdtapet diwar « https://br.wiktionary.org/w/index.php?title=servijañ&oldid=296603 »\nKemmoù diwezhañ degaset d'ar bajenn-mañ d'an 30 Meu 2020, da 09:09.


Lady Jane Douglas - Wikipedia\nUr pennad Lady Jane zo ivez.\nLady Jane Douglas pe Jane Steuart (17 Meurzh 1698 – 21 Du 1753) a oa ur Skosadez a ouenn uhel. Dimeziñ e kuzh a reas ha genel gevelled en estrenvro pa oa 50 vloaz, ha reuz a voe abalamour d'an hêrezh rak int-i a oa da gaout ar madoù. Digredus e oa bet kavet ar ganidigezhioù-se, ha prosez a voe e teir bro.\nLady Jane Douglas a oa merc'h da James Douglas, Eil Markiz Douglas, ha c'hoar nemeti Archibald Douglas, trede markiz ha kentañ dug Douglas. Merc'h-vihan e oa da Robert Kerr, kentañ markiz Lothian.\nPa oa 22 e strivas Dugez Queensberry d'he dimeziñ da Francis Scott, eil Dug Buccleuch dre e zimeziñ, d'ur Jane Douglas all, ha honnezh a oa merc'h da James Douglas, eil Dug Queensberry ha c'hoar-gaer an Dugez.\nMeur a gont hag a zug a glaskas dimeziñ d'ar Jane Douglas-se met kaset e voent da stoupa. Bevañ a c'hallas gant skoazell he breur, ha daoust da se e savas karantez etrezi hag un ofiser diarc'hant, ar c'horonal John Steuart of Grandtully. Daou vloaz goude e klevas brud eus gwall emzalc'h an ofiser, ma nac'has e welout ken. A-benn dek vloaz e komprenas e oa gaou ar vrud fall, ma timezas dezhañ en 1746 en Drumsheugh hep kas keloù ebet d'he breur.\nWar-dro hanter ar bloaz 1748 ec'h embannas e oa dimezet ha dougerez, hag o c'hortoz gevelled. Genel a reas anezho en Pariz, ma oa tec'het an daou bried, gant aon rak o dle o devoa da baeañ. Unan eus he bugale a dlee kaout an hêrezh, met lod a grede he devoa advabet he gugale e-lec'h o genel. E 1753 e varvas e Dinedin, hag ur bugel dezhi ivez\nAdtapet diwar « https://br.wikipedia.org/w/index.php?title=Lady_Jane_Douglas&oldid=1693264 »\nKemmoù diwezhañ degaset d'ar bajenn-mañ d'an 11 Meu 2016, da 19:22.


Huñvre aotroù person Plogoñv | Daskor\nHuñvre aotroù person Plogoñv\nSant Brieg, Moulerezh Sant Gwilherm, 1909\nar Groazig vruzunet\nun Dreuflezenn da Baol gornek\nTeir oferenn Nedeleg\nKofesion ar c’hlasker kozh\nar C’hleier o tistreiñ eus a Rom\nGwrac’h an aodoù\nErminig ar roue Konan\nPenaos e teuas ur gêriadenn da vezañ ul lanneg\nDaeroù ur vamm\nOan ar Mabig Jezuz\nar Roc’h leñverezh\nPark ar burzhud\nar C’hornandoned diwezhañ\nAn ael a yoa kreñv, me ’lavar, hag a c’hwezhe kalet o lakaat ar mor pennfollet da redek hag an tarzhioù da freuziñ war ar renkennadoù rec’hier a zo hadet etre enez Sun hag aber an Anaon. Klevet a raed a-benn ar sac’hadoù mor oc’h en em deuler, gant un trouz da vouzarañ, e Ifern spontus Plogoñv.\nUnnek eur a yoa nevez skoet e tour krinet an iliz gozh ; an aotroù person, Youenn Kermadeg, a yoa en e bresbital o kas e chapeled d’ar Werc’hez.\n– Moarvat, eme ar beleg santel war-greiz pediñ, ez ay adarre meur a hini, en noz-mañ, da strad ar mor da evañ ur banne. Pedomp mamm Doue da gas dezho keuz ha glac’har d’o fec’hedoù a-benn m’en em gavint war dreuzioù ar bed all. O Mari, Steredenn lugernus ar mor, Patronez vat Breizh-Izel, pedit, pedit kalz evit ar bec’herien aheurtet-se ; grit d’ho Mab Jezuz ober dezho trugarez !\nHag e save e selloù nec’het war-zu skeudenn ar Werc’hez krouet dinamm.\nAn aotroù Kermadeg a yoa person e Plogoñv abaoe un tregont vloaz bennak. Mat e oa evel un tamm bara, ha digor d’an holl evel ul levr, en hevelep doare ma c’helled lenn en e galon o klevet e gomzoù ; karet a rae e barrezioniz, evel ma kar e vugale ar gwellañ eus an tadoù.\nGant e 430 den, ’gozik holl pesketaerien, o vevañ war ar beg douar-se ken mac’hagnet gant ar mor, gant e sourradoù avel foll, Plogoñv a vije bet ar baradoz evit an aotroù Kermadeg, paneve ne gave ket Plogoñv troet a-walc’h gant ar relijion. Ar wazed en em roe d’ar vezventi ma’z oa un druez. An dud paour ! roet o divije o ene d’an diaoul evit ur bannac’h hini kreñv ! Ar merc’hed o unan n’ez aent mui da gofes gant aon da vezañ skandalet abalamour d’o fougeerezh. Ar vugale n’aent mui war-dro beleg ebet ur wech m’o doa graet o fask kentañ, hag ar merc’hedigoù a gave ebatoc’h galoupat ar parkeier e pep seurt kompagnunezh eget mont d’ar gousperoù.\nHag an dra-se a rae poan-spered d’ar person kaezh ; ken glac’haret e oa ma ranne e galon en e greiz bep tro ma soñje en e barrezioniz.\nHa koulskoude, nag a bedennoù en doa lavaret, nag a yunioù, nag a binijennoù evit an diankidi fiziet ennañ !\n– Teñval-sac’h eo, teñval-du, evel e ti an diaoul, a lavare ar person o sevel diwar e gador-bediñ ; ne vezo ket diaes da Baol gornek sammañ va farrezioniz en noz-mañ... N’em eus ket da damall den, kennebeut, perak n’em eus ket poaniet muioc’h d’o c’has war-zu Doue ?... N’ouzon ket an doare da zistagañ bommoù flour ; nann, n’on ket helavarn ret eo din hen anzav ; ha koulskoude, ma karfen...! Klevet a reer blaz al leziregezh war-hed ul lev gant va frezegennoù, ha re laosk e talc’han ar c’habestr. Eno emañ an dalc’h : re e karan va bugale, va zud paour a Blogoñv ! A ! ar garantez a droc’h din va dizvaskell !...\nUr sourrad avel kreñvoc’hik a deuas, hag an aotroù person da lakaat en e gerc’henn ur sin ar groaz eus ar re devotañ. Hag, o vezañ ma’z oa skuizh, ne zaleas ket da vont d’e wele.\nPemp munut goude, korf an aotroù person a yoa astennet e-touez e liñserioù, endra ma’z ae e spered da... vro an huñvreoù.\nKlevet a reas ar c’hleier o vrallañ evel da zeiz ar pardon bras ; kement a vole a yoa enno zoken ma’z horjelle ar c’hloc’hdi kozh war e ziazez. Hag eñ, paourkaezh aotroù person Plogoñv, en em gave eno dirak iliz ar barrez, hep gouzout kaer na penaos na perak. E stol zoken en doa degaset gantañ eus ar presbital p’en doa klevet kement a drouz ; hag ez oa deuet da welet petra a dremene a-nevez e skeud e iliz barrez.\nSevel a reas e benn, ha petra ’welas ? O, ne dalv ket deoc’h terriñ ho penn o klask, rak ne gavfec’h biken ! Ur pezhiad den a welas e beg an tour, war e zremm ur barv hir m’en doa ar person mil boan o welet an daoulagad, daoust dezho da vezañ lugernus, evel ar stered en un neñvoù digoc’henn.\nMat, Kristenien, an diaoul oa ; ya, eñ e-unan, aet da bokat d’ar c’hilhog, kredet ho pije ?\nAn aotroù person n’oa ket bet pell o tivinout, rak, setu amañ ar pezh a lavaras Paolig du, endra m’edo ar c’hleier e bole gwashoc’h evit biskoazh, e riskl bras da deuler ar bern mein d’an traoñ, kement all a stroñs a yoa.\n– A ! A ! deuet’out, aotroù Kermadeg ? eme ar pezh fall o varmouzat ; deuet ’out, hein ! m’em eus gouezet brav tennañ ac’hanout eus da wele tomm ! Gwashañ eo evidout ; met ret e vezo dit selaou ac’hanon amañ, peogwir em eus difenn da vont betek ennout.\nGant kement a nerzh e komze an ael divezhet ma chome ar person bamet holl d’e selaou, ha n’hellas lavaret nemetken :\n– Penaos ! te eo a zo aze, spered milliget ?\n– A ! A ! an hent bras a zo d’an holl, eme dezhañ adarre tad ar gaou ; distro ’on eus ober va eskopti gant an Ankoù, va servijer. Ar mare-mañ dres eo en deus dibabet evit ober e eost dre amañ. En noz-mañ e vezo devezh bras gantañ, o vediñ, ha warc’hoazh mintin mat, er sac’h du-mañ a zo ganin ouzh va skoaz, e sammin hoc’h holl bennoù fall ; ne vezo ket nemeur a bennoù ed mat ; evidon-me avat e vezo un eost puilh, rak holl wazed Plogoñv a zo e stad a bec’hed marvel.\n– Evel-se ’ta, evit lakaat eneoù va farrezioniz ker eo ez eus ur sac’h ganez ? a lavaras an aotroù person kaezh, rannet-holl e galon. En aner eo eta em eus-me e-pad tregont vloaz pedet evit silvidigezh Plogoiz ? Ha peseurt gwir ac’h eus-te war va deñved-me ?\n– Gwir al louarn war yer ar maner ! eme an diaoul kornek o c’hoarzhin ar pezh ma c’helle.\n– Mat, eme berson Plogoñv, selaou bremañ ar marc’had am eus c’hoant da ober ganez. Mar kerez c’hoazh hiriv lezel e peoc’h eneoù ar paourkaezh tud dianket-se, me a c’houlenno gant hor Salver benniget reiñ dit un devezh diskuizh penn-da-benn war an douar.\n– A zo mat, fidamdoustik ! eme an ael fall ; hogen, en devezh-se ivez koulskoude, e ranki lezel ac’hanon da sammañ kement a eneoù ha ma c’hellin etre an oferenn-bred hag ar gousperoù. Emaon pell a zo o sellet ouzh meur a hini a gavan darev a-walc’h evit du-mañ : Annaig ar Gwai, ha pa ne ve ken, ar baotrez vrav-se n’eo ket bet o kofes keit all a zo, ha ne ra mui na Pask na Pantekost ebet...\nAn aotroù person a rae e soñj.\n– Mat, emezañ, peogwir eo hounnezh sur a-walc’h da vont ganez, e sammi anezhi en deiz-se, mar n’he deus ket ac’hann di da gaout keuz ha glac’har d’he buhez fall.\nHag o sevel neuze e stol war-zu beg an tour, e lavaras :\n– En anv Doue Bethleem, me, person, a sav diwarnout evit un devezh en e hed ar mallozh a zo war da benn, hag, e-keit-se, an traoù benniget ne vezint ket enebourien dit.\n– Ha pe zevezh, belegig, ac’h eus soñj da reiñ din evel-se ?\n– Ar 25 a viz meurzh, deiz salud an ael Gabriel d’ar Werc’hez. Ha breman, kerzh, paourkaezh rostet, ha kemer laouen bep bloaz an nebeudig eurioù a beoc’h a ro Doue dit en e vadelezh, evit distreiñ adarre goude d’ar boan peurbadus ac’h eus sachet warnout.\nAn diaoul, evit doare, a yoa ebat ennañ ; diskenn a reas eus e glud gant kement a drouz ma... tihunas an aotroù person en ul lamm ; me ’lavar deoc’h e pakas ur souezhenn oc’h en em anaout en e wele e-touez e liñselioù.\n– Na pebezh huñvre souezhus ! emezañ o kas e zorn d’e dal kurunet a vlev gwenn-erc’h. Asa, kaoust koulskoude hag eñ eo un huñvre am eus graet ? Daoust ha n’eo ket kentoc’h ur weledigezh ? Aotroù Doue, Santez Mari, daoust ha deuet e vefet da welet ho servijer e-pad e gousk evit reiñ dezhañ ur c’heloù pe ur gentel bennak ?\n« Nann, n’em eus ket huñvreet... An diaoul, re wir eo, a zo azezet aze war gilhog va zour tregont vloaz a zo, ha setu me o tont da ober gantañ ur marc’had peurbadus. Roet em eus ar pevare eus va deñved evit miret al lodennoù all ken darbet dezho int-i ivez en em goll ! A ! ha mar n’em eus ket graet mat !... Daoust ha gwir am boa-me da ober kement-se ?...\nDiv eur a skoas e tour ar barrez, hag an aotroù person ne gavas netra gwelloc’h da ober eget distreiñ adarre da ober ur pennad kousked.\nDa ober ur pennad kousked a lavaran ? Faziañ avat a ran ; serret-kloz e zaoulagad gantañ, an aotroù person a rae meur a soñj. N’oa ket evit kousket gant ar soñj c’hwerv en doa graet ur marc’had gant an diaoul.\nO ! an huñvre-se !... Un huñvre ?... Daoust ha n’oa ket kentoc’h ur c’hras a-berzh Doue ?\n– O Aotroù ! emezañ da Zoue, c’hwi hag a lenn er c’halonoù, gwelit pegen teñval eo em hini-me. Daou pe dri ene am eus lezet da vont gant an diaoul, met daoust ha n’oa ket gwelloc’h din reiñ evel-se e lod d’an tan ha miret an hanter eus va farrez diouzh an daonedigezh eternel ?... O Doue madelezhus, ho pezet truez ouzhin ! Pardonit din mar em eus dismegañset ac’hanoc’h, ha diskouezit din an tu da saveteiñ ar pezh a seblant bezañ kollet...\nAr c’housked ne deue ket, kaer en doa serriñ e zaoulagad, hag ar beleg mat a glaske dre e benn ar pezh a c’hellje ober evit tennañ Plogoiz a-dreñv skilfoù ar Milliget.\nD’ar sul war-lerc’h, gwisket gantañ e gaerañ dilhad oferennañ, an aotroù person a savas er gador goude an Aviel hag a zisplegas e huñvre, pe e weledigezh, d’e barrezioniz.\n– ...Ha bremañ, va Breudeur, emezañ, setu amañ petra ’meus soñj da ober evit sec’hañ e fri da dad ar pec’hed. D’ar 25 a viz meurzh e livirin va oferenn un tammig difrezoc’h eget kustum, gwazh a se evit ar merc’hed ! Ober e-giz ma c’hellint evit dont da’m heul ? Evit ur wech en un dremen, se ne ray netra. Kerkent ha m’am bezo kanet an Ite missa est, c’hwi a grogo gant salmoù ar gousperoù, hag arabat e vezo deoc’h koll amzer ! En doare-se ne vezo ket kalz a amzer etre an oferenn hag ar gousperoù, ha Satan, o fiziout war ar marc’had ne vezo ket a bres warnañ ha n’hello ket zoken sammañ an disterañ eus va deñvedigoù keizh.\n« Va bugale ker, ho tad ’on, me eo a responto evidoc’h dirak Doue ; fellout a ra din ho kas holl davetañ hep ma’z afe nikun d’an ifern, daoust deoc’h da vezañ tuet da gouezhañ ennañ war ho penn. Doue, hep mar, a bardono din an taol finesa-mañ a c’hoarian da Baolig, hag e kredan e teuio ho kalonoù da deneraat o welet edoc’h ken tost d’an ifern. Evel-se bezet graet.\nA-dalek neuze holl barrezioniz Plogoñv a deuas da vezañ sent ; an tavarnioù a serras o dorioù hag an ostizien a rankas mont da lec’h all hag an iliz a deuas da vezañ re vihan evit degemeret an dud devot a deue d’an oferenn ha d’ar gousperoù bep sul.\nAn aotroù Kermadeg a zo marv pell-bras a zo, ha bremañ, kredabl eo, a c’horre an neñvoù en deus plijadur o sellet ouzh korn douar Breizh-Izel a gare kement hag a zo bet tennet gantañ evit atav eus a-dreñv skilfoù an droug-spered.\nHa setu penaos e teuas ar c’hiz da ganañ gousperoù diouzhtu goude an oferenn-bred, da zeiz gouel Maria-Veurzh.\nBook traversal links for Huñvre aotroù person Plogoñv\nNoz-veilh an Anaon ›


Kaozioù ha marvailhoù – Page 12 – Radio Naoned\nCategory: Kaozioù ha marvailhoù\n“Dent glas” & “Ar c’haran”\nUr plac’h a fell dezhi dimeziñ nemet gant ur paotr e zent glas. Un deiz e teu un den d’he goulenn da bried. Glas eo e zent ! Graet eo an eured hag ar priedoù nevez a ya da vevañ e ti ar paotr e zent glas e-kreiz plantadegoù korzh-sukr.\nUl labourer a gav ur c’haran gloazet en ur rizeg. Ober a ra war-dro al labous gloazet. Ar c’haran ur wezh pare a nij kuit. Tri devezh pelloc’h e teu ur plac’h yaouank da skeiñ ouzh dor ar paotr…\nAr polezi ha Bran\nAr boñsined a vev sioul gant o mamm en un atant tu bennak e Sina. Setu ma kouezh war o mamm ur c’hazh-tigr. Hag e ouezint adkavout an torfedour ? Moarvat, gant amzer ha skoazell un nebeud mignoned.\nBran a c’houlenn digant Mamm-gozh ur grampouezhenn. Ya a respont Mamm-gozh, ha goulenn a ra digant Bran kempenn he figos… A c’houlenn da respont e vo kaset bran pell diouzh ar bern krampouezh avat, ha dañjerus e vo eviti.\nDu, Ruz, Gwenn & Huñvre ar Pongo\nDiv sorbienn n’int ket mel dous evit mistri ar bed-mañ…\nUnan a zispleg penaos eo deuet d’an denion livioù kroc’hen disheñvel ha pezh a c’hoarvezas da heul…\nEn eil, un Indianig, ruz, a sav da lavarout d’e vestr un huñvre m’edont o daou e-barzh…


Imre Nagy (en hungareg: Nagy Imre, LFE: [ˈnɒɟ ˈimrɛ]) a oa ur politikour hungarat, armerzhour war al labour-douar, ganet d'ar 7 a viz Mezheven 1896 e Kaposvár. Prezidant ar C'huzul e oa pa zeuas tre lu URSS en Hungaria evit an eil gwezh (4 Du 1956), hag e penn ar stourm enepkomunour e oa. Prizoniet e voe gant ar Soviediz ha lakaet d'ar marv d'ar 16 a viz Mezheven 1958 e Budapest. Diwar an deiz-se eo deuet da vout un haroz broadel.\nSoudard e oa bet en arme aostrian e-pad ar brezel bed kentañ, ha prizoniet e 1915 ha kaset da Irkoutsk. Eno e teuas da vout marksour hag emezelañ a reas er Stollad Komunour Rus e 1917 ( POSDR(b) e anv neuze) ha stourm a reas en Arme Ruz e-pad ar brezel diabarzh.\nDistreiñ a reas da Hungaria e 1921 met e 1927, pa oa troet ar gouarnamant da rustaat,e kavas gwell tec'hel da Vien, hag alese, e 1930, da Voskou.\nBez Nagy Imre e Budapest.\nHiriv[kemmañ | kemmañ ar vammenn]\nGoude emdroadur 1989 e voe adsavet enor Imre Nagy en ofisiel gant Hungaria ha d'ar 16 a viz Mezheven, un tamm a-raok marv e enebour János Kádár, e voe graet obidoù broadel dezhañ, evel ma veze goulennet abaoe 1988 gant studierien Budapest ha gant Viktor Orbán, deuet da vout ministr-prezidant.\nL'homme sans sépulture (an den hep bez ebet), ur film savet gant Marta Meszaros, 2005\nAdtapet diwar « https://br.wikipedia.org/w/index.php?title=Imre_Nagy&oldid=1922586 »


Marc Simon - Wikipedia\nAn tad Mark Simon, ganet François Simon d'an 19 a viz Mezheven 1924 e Gwinevez ha marvet d'an 29 a viz Eost 2015, a zo ur beleg, manac'h ha levraoueger.\nSkolajiad e voe e Skolaj Sant-Frañsez Lesneven eus 1934 da 1941. Mont a reas goude da gloerdi bras Kemper. Beleget e voe d'ar 1añ a viz Gouere 1947. E-pad un toullad bloavezhioù e voe beleg-skolaer e meur a skol gatolik eus Eskopti Kemper ha Leon.\nE 1957 ez eas da Gervenead da vanac'h. Kaset e voe ar venec'h da Landevenneg goude. Seveniñ a reas kargoù kelenn e-pad ur pennad. E 1970 e voe fiziet ennañ Kronikenn Landevenneg (kelaouenn drimiziek). E 1983 e voe lakaet e karg eus levraoueg vreizhek an abati war-lerc'h an tad Grégoire Ollivier. Ar garg-se en deus bet betek fin e vuhez. Imbourc'hioù en deus graet diwar-benn istor Abati Sant-Gwenole Landevenneg.\nResevet en doa Kolier an Erminig e 2001.\nRoll an izili, 2003, Skol-Uhel ar Vro\nAdtapet diwar « https://br.wikipedia.org/w/index.php?title=Marc_Simon&oldid=1735176 »\nKemmoù diwezhañ degaset d'ar bajenn-mañ d'an 16 Gen 2017, da 16:44.


3.14 Samurai Deeper Kyo ha Samourai deeper kyo\n3.15 Kelc'h Debeauvais ha Kelc'h Debauvais\n3.16 Franche-Comté (proviñs) ha Frankkontelezh\n3.17 Bro-C'hall digollet gant Republik Haiti ha Dle Haiti da Vro-C'hall\nAlioù d'ar verourien[kemmañ ar vammenn]\nYann-Vari de Lamennais[kemmañ ar vammenn]\nDa gendeuziñ gant Jean-Marie de Lamennais Rognogno 26 Her 2006 da 12:30 (UTC)[respont]\n--Gwendal (kaozeal) 16 Gen 2014 da 15:44 (UTC)[respont]\nDiv Yezh ha Div yezh[kemmañ ar vammenn]\nKempennet em eus ar pennad kentañ ; mat e vefe kendeuziñ mod pe vod istor an div bajennad. MP 8 Kzu 2006 da 09:45 (UTC)[respont]\nJohanot Martorell ha Tirant lo Blanc[kemmañ ar vammenn]\nAr pennad kentañ o komz eus eben.--Gwendal 8 Mae 2009 da 18:04 (UTC)[respont]\nDiverkañ an hini kentañ, fazi n'eus forzh penaos. Bianchi-Bihan 9 Mae 2009 da 05:31 (UTC)[respont]\nGraet am eus un adkas eus an hini kentañ.--Gwendal 25 Mae 2009 da 13:59 (UTC)[respont]\nHervez ar reolennoù e vez diverket an anvioù ma vez fazi enne. Hag aze ez eus fazi splann. Bianchi-Bihan 26 Mae 2009 da 01:48 (UTC)[respont]\nNiccolò III d'Este ha Nikolaz III Este[kemmañ ar vammenn]\nAn daou pennad-mañ 'zo o komz eus ar memes den. N'eo ket bet troet c'hoazh an eil .--Gwendal 25 Mae 2009 da 13:56 (UTC)[respont]\nOber 'rin war o zro. Fazi ganin. Bianchi-Bihan 25 Mae 2009 da 16:28 (UTC)[respont]\nRummad:Armerzh dre vro ha Rummad:Armerzhoù dre vro[kemmañ ar vammenn]\nAn daou rummad o deus ar memes karg, an hini gentañ a zo koshoc'h ha leunietoc'h p'emañ an eil el liester. Ha dav eo lakaat seurt rummadoù el liester? Kinnig a ran kendeuziñ an daou rummad en ur mirout an hini gentañ.--Gwendal 31 Gou 2009 da 20:04 (UTC)[respont]\nGraet e vo gant Rummad:Armerzh hervez ar vro pe Rummad:Armerzh ar broioù bremañ.--Gwendal 9 Meu 2010 da 19:16 (UTC)[respont]\nFiodor Dostoievski ha Fyodor Dostoyevskiy[kemmañ ar vammenn]\nMiret an eil.--Gwendal 10 Mez 2011 da 09:12 (UTC)[respont]\nGraet az toa dija evit doare. --Kadwalan 20 Gou 2011 da 15:41 (UTC)[respont]\nAr C'hab hag Ar C’hab[kemmañ ar vammenn]\nDiforc'h skrab etre an daou. Mirout an titl gant ar skrab sonn (Ar C'hab) hag ober un adkas eus an hini all, met mirout an istor. --Llydawr 8 Du 2011 da 21:17 (UTC)[respont]\nDouar (disheñvelout) ha Douar[kemmañ ar vammenn]\nSavet eo bet ar c'hentañ d'an 12 C'hwe 2006. An eil a zo bet diheñchet e bal kentañ (pajenn adkas d'ar blanedenn Douar (planedenn)) d'an 30 Kzu 2008 evit mont d'ober ur bajenn gevatal d'ar gentañ (pennad disheñvelout), gant al liamm beuzet e-barzh an destenn. Evel m'eo a-bell ar ster kentañ (planedenn) a vez klasket ar muiañ gant an dud, e vefe dav distreiñ d'an doare kentañ.--Trec'hlid mitonet (kaozeal) 13 Mez 2012 da 08:21 (UTC)[respont]\nWyoming (stad) ha Wyoming[kemmañ ar vammenn]\nHeñvel an abegoù. Wyoming a oa bet krouet da gentañ, e 2006. Cheñchet an titl ha kaset da Wyoming (stad) e 2008. Aze ivez ez eo ar ster kentañ meneget er bajenn disheñvelout (ar stad) a vez klasket ar muiañ gant an dud.--Llydawr (kaozeal) 12 Gou 2012 da 10:25 (UTC)[respont]\nWisconsin (stad) ha Wisconsin[kemmañ ar vammenn]\nHeñvel an abegoù. --Llydawr (kaozeal) 24 Gou 2012 da 10:32 (UTC)[respont]\nHanternoz Kozh ha Hanternozh Kozh[kemmañ ar vammenn]\nEvit mirout istor ar pennad krouet da gentañ dindan an titl Hanternoz Kozh, adkaset da Hen Ogledd, adkaset goude da Hanternozh Kozh, gant ur fazi en titl. --Llydawr (kaozeal) 16 C'hwe 2013 da 07:38 (UTC)[respont]\nVIGNERON (kaozeal) 11 Mez 2013 da 15:44 (UTC)[respont]\nPer Bourdellez ha Pêr Bourdellez[kemmañ ar vammenn]\nEvit mirout istor ar pennad krouet da gentañ gant an titl "Per Bourdellez" ha kollet bremañ, pa'z eo bet graet a-dreuz an treuzkas danvez.--Trec'hlid mitonet (kaozeal) 29 Ebr 2013 da 07:46 (UTC)[respont]\nFranche-Comté ha Kontelezh-Frank[kemmañ ar vammenn]\nEvit mirout istor ar pennad krouet da gentañ gant an titl "Franche-Comté", cheñchet bremañ. Hag ober kemend-all gant ar pennadoù Franche-Comté (rannvro) ha Kontelezh-Frank (rannvro), Franche-Comté (proviñs) ha Kontelezh-Frank (proviñs), treuzfurmet gant ar memes den (sellit ouzh ar gaoz en davarn Wikipedia:Kumuniezh/An davarn/sizhunvezh 16, bloaz 2013). --Llydawr (kaozeal) 30 Ebr 2013 da 17:20 (UTC)[respont]\nSamurai Deeper Kyo ha Samourai deeper kyo[kemmañ ar vammenn]\nDaou bennad diwar-benn ar memes tra, da vodañ dindan an titl "Samurai Deeper Kyo", met gant danvez fonnusoc'h "Samourai deeper kyo". --Llydawr (kaozeal) 26 Mez 2014 da 07:02 (UTC)[respont]\nHuñvreüs (kaozeal) 23 Ebr 2022 da 12:38 (UTC)[respont]\nKelc'h Debeauvais ha Kelc'h Debauvais[kemmañ ar vammenn]\nBianchi-Bihan, Dishual, Patroller engineer ha Llydawr: ho anvioù zo en istorioù an daou bennad-mañ. Ur brezel embann ez eus bet, ret eo kendeuziñ. Pe anv a vo dalc’het ? Huñvreüs (kaozeal) 22 Ebr 2022 da 14:20 (UTC)[respont]\nHuñvreüs (kaozeal) 14 Mae 2022 da 10:33 (UTC)[respont]\n'M oa ket gwelet. Kelc'h Debauvais an hini eo. gwelet e vo war ar bajenn--Kadwalan (kaozeal) 14 Mae 2022 da 11:02 (UTC)[respont]\nFranche-Comté (proviñs) ha Frankkontelezh[kemmañ ar vammenn]\nDaou ditl evit ur pennad hepken, cheñchet titl meur a wech dezhañ. --Llydawr (kaozeal) 4 C'hwe 2016 da 11:32 (UTC)[respont]\nA-du evit kendeuziñ, pe anv a vo dalc’het? Huñvreüs (kaozeal) 23 Ebr 2022 da 16:48 (UTC)[respont]\nMe lakafe anezhañ Franche-Comté (proviñs) dre ma ne em eus klevet na lennet biskoazh Frankkontelezh --Kadwalan (kaozeal) 14 Mae 2022 da 14:07 (UTC)[respont]\nHuñvreüs (kaozeal) 17 Mae 2022 da 19:05 (UTC)[respont]\nBro-C'hall digollet gant Republik Haiti ha Dle Haiti da Vro-C'hall[kemmañ ar vammenn]\nGoulennet eo bet diverkañ Bro-C'hall digollet gant Republik Haiti. Seblantout a ra din e tlefe Dle Haiti da Vro-C'hall (titl reizh) bezañ dalc’het, ha stummoù kentañ Bro-C'hall digollet gant Republik Haiti (betek hini 23 Mez 2021 da 10:48) bezañ kendeuzet en e istor. @Bianchi-Bihan: Krouet az peus an daou bennad, a-du out? Huñvreüs (kaozeal) 30 Ebr 2022 da 13:37 (UTC)[respont]\nA-du emaon--Kadwalan (kaozeal) 14 Mae 2022 da 14:08 (UTC)[respont]\nHuñvreüs (kaozeal) 17 Mae 2022 da 19:53 (UTC)[respont]\nAdtapet diwar « https://br.wikipedia.org/w/index.php?title=Wikipedia:Goulenn_kendeuziñ_istor_div_bajenn&oldid=1993874 »\nKemmoù diwezhañ degaset d'ar bajenn-mañ d'an 17 Mae 2022, da 19:53.


Restr:Laurent-Désiré Kabila cropped.jpg\nDelwenn LD Kabila.\nLaurent-Désiré Kabila (27 a viz Du 1939 - 18 a viz Genver 2001) a oa ur politikour, bet prezidant Republik Demokratel Kongo.\nGoude dizalc'hiezh Kongo e 1960 e kemeras perzh Kabila en emsavioù e Katanga hag e Kivu. E miz Du 1996 e voe e penn un emsav bras, derou brezel kentañ Kongo, evit skarzhañ Mobutu Sese Seko. Evit-se e kavas skoazell e Rwanda, Burundi hag Ouganda. D'ar 16 a viz Mae 1997 e teue tre e Kinshasa, rediañ an diktatour da dec'hel kuit. An deiz war-lerc'h en em lakae da brezidant ha cheñch anv ar vro eus Zair da Republik Demokratel Kongo, ar pezh a oa an anv kozh.\nBuan en em lakaas da ren evel un diktatour, herzel ha bac'hañ eneberien bolitikel ha kazetennerien. D'ar 16 a viz Genver 2001 e voe tennet outañ gant ur gward-korf dezhañ ha kaset d'un ospital e Zimbabwe ma varvas daou zevezh goude. E vab, Joseph Kabila, a voe lakaet neuze e penn ar vro.\nAdtapet diwar « https://br.wikipedia.org/w/index.php?title=Laurent-Désiré_Kabila&oldid=1462344 »\nKemmoù diwezhañ degaset d'ar bajenn-mañ d'an 4 Ebr 2013, da 15:32.


Journal de Renaud Camus, vendredi 17 mars 2017\ncréée le samedi 18 mars 2017, 23 h 04Plieux, vendredi 17 mars 2017, une heure moins vingt du matin. Je suis monté au sommet de la tour Sainte-Mère, aujourd’hui, pour la première fois de l’année ~~~ ~~~~~ ~~~~~ ~~~ ~~~~~~~~~ ~~~~~ ~~~~~~~ ~~’~~~~ ~~~~~~~~, ~~~ ~~~~~~ ~~~~~. ~~~ ~~~~~~ des Saisons paraît ~~~~~~ ~~~~~ ~~~~~ ~~~~~~ ~~’~~~~~~. ~~~ ~~~~ ~~~~~ ~~~’~~~ ~~~~~~~~~~ ~~~ ~~~~ ~~~~~~~~~~ ~~~~~~~~~~ ~~’~~~~~~ ~~~~~ ~~~~~~~, ~~~~ ~~~~~~ ~~~~~~~~~, ~~’~~~~~~ ~~~-~~~~~ ~~~~~~ ~~~ ~~~~ ~~~ ~~~~~~~ ; mais elle-même m’avait ~~~~ ~~~~~~ ~~~~~~~ ~~~~~ ~~~~~ ~~~ ~~~~~~, ~~~ ~~~~~ ~~~~ ~~~ ~~~~~~~~~~, ~~~~~~~~~~~~~~ ~~ ~~~~ ~~~~~~~~~. ~~~~ ~~~~~~~ ~~~~~~~~~ ~~~~ ~~~~~~~~ ~~’~~~~ ~~~~ ~~~ ~~~~~ ~~~~~~~~~ ~~~~ frimas, en tout ~~~~. ~~~ ~~~~~~ ~~~~ ~~~~~~~~~~~~~ ~~~~~~~~~~~, ~~~~~, ~~ ~~~~~ ~~~~~ ~~~’~~~ ~~ ~~~~~ ~~~~~~~ ~~~~~~ ~~~~~~ : ~~~~~ ~~’~~~~~~~ ~~~~~ ~~~’~~~ ~~ ~~~~~~~~~~ ~~~ ~~~~~ ~~~~~, ~~~~~~~ ~~~ soleil, qui d’ailleurs ~~’~~ ~~~~~~ ~~~~~~, ~~ ~~~~~~ ~~~ ~~~~~~~ ~~~~~ ~~~~~ ~~~~~~~~~ ~~~~~~~ ~~~~ ~~’~~~~~~~~~~~ ~~~~ ~~~~~~~~~~ ~~~ ~~~~~~~ (~~~~~~~ ~~’~~~~~ ~~~ ~~’~~~~~~~~~~~ ~~~~ ~~~~~~~~~~ historiques).\nJ’ai ~~~~~ ~~~ ~~~~~ passé là-haut une ~~~~~~~ ~~~~~~ ~~ ~~~~~~~~~~ ~~’~~~~~~~ ~~~~~~~~~~~ so far ~~~ ~~~~~~~ d’Insoumission, ~~~ ~~~~~~~~ ~~~~~ ~~’~~~~~~ ~~~~~. ~~~~~~~ ~~~ ~~~~ ~~’~~~~~~ ~~~~ ~~~~~~~ ~~~~~ ~~~ ~~~~~~ ~~~~~~ ~~~ coquilles, jusqu’à présent — ~~~~ ~~~ ~~~~~~ —, ~~~~~ ~~~~~~~~~~ ~~~ ~~~~~~~~ ~~~~~~~ ~~~~~~~~~~. ~~~ ~~~~~~ ~~~~~~~~~ ~~~~~ ~~~~~ ~~~~~~~~~~~ ~~’~~~ ~~~~~ ~~ l’autre.\nLa ~~~~ ~~~~~~~~~~~~~ ~~~~~~~~ ~~~ ~~~~ ~~~~~~~~~~ politiques libère un ~~~~~~ ~~~~ ~~’~~~~ ~~~~~~ ~~~~~ ~~~ ~~~~~~~~~~. ~~’~~~ ~~~ ~~~ ~~~~~~~~~ ~~ ~~~~~~ ~~~~~~ ~~~ ~~~~~~~~~~ ~~~~~~~~~~~, ~~~ ~~~~~~~~~, ~~~~ ~~~~~~~~~~~ ~~~~~~ ~~~~~~~~~~~ ~~~~~~~~~~ ~~~~ ~~~~ ~~~~~~~~~~~~~ achevées. Ainsi je ~~~~~~~~~~~~ ~~~~ ~~~~~~~~~~~~~~ ~~’~~~ ~~~~~~ En Lomagne ~~~~ ~~~~~~~~~ ~~~~~ ~~~~~~~~ ~~~~~ ~~~ ~~~~~, ~~~ ~~~~~ ~~~~~~ ~~~~ ~~~~~~ ~~~~ ~~~ ~~~~~~~ ~~~~~~~~~~ ~~~~ ~~~~~~~ ~~~~~~~~~~ ~~~ Madame L., qui ~~~~~ ~~~~ ~~’~~~ ~~~~~ ~~~’~~~, ~~~~~~~~ ~~’~~~~ ~~~~~~~~~ ~~~ ~~~~~ ~~ ~~~~~~~~ ~~~~ ~~~~~~~~~~~~ ~~~~~~~ ~~~ ~~~~ exécution.\nJ’en ~~~~~~ ~~~~~~~~ ~~~~~ ~~~~~ ~~~ ~~~~~~~~~~ ~~~ Journal romain, dont la réédition “~~~~~~~” ~~~~~~~~~ ~~~~~ ~~~~~~~~ ~~~ ~~~~~~~ ~~~~~ ~~~~ ~~~~~~~~~ ~~~~~~ ~~~~~~, ~~~~~~ ~~~ ~~~~~~ ~~ ~~~~~~~ ~~~~~ Rome.\nEnfin ~~’~~~ ~~~~~~~ ~~~ ~~~~~~~~ ~~~~ ~~~ Dictionnaire ~~~~ délicatesses, fils et successeur, ~~~~~ ~~~~~~~~, ~~~ Répertoire ~~~ ~~~~~ ~~~~. ~~~~~ ~~~~~~’~~ ~~~~~~~~ ~~~ ~~’~~~ ~~~ ~~’~~~~~~~~ ~~~~ ~~~ ~~~ ~~~~~ ~~~ ~~~~~~ ~~~~~~~ ~~~~ ~~~~~~~ — ~~’~~~ ~~~~~ ~~ T.\nvoir l’entrée du vendredi 17 mars 2017 et ses 6 images dans Le Jour ni l’Heure


(Adkaset eus V–J day in Times Square)\nKissing the War Goodbye, luc'hskeudenn gant Victor Jorgensen, evit an U.S. Navy. War honnezh n'eus ket gwirioù.\nV-J Day in Times Square eo moarvat ar brudetañ luc'hskeudenn a zo bet graet gant Alfred Eisenstaedt, ma weler ur martolod stadunanat o pokat d'ur vaouez yaouank da zeiz an trec'h war Japan (V-J Day, gant Stadunaniz) e Times Square d'ar 14 a viz Eost 1945.\nEmbannet e oa bet e Life magazine. Meur a anv all zo d'ar skeudenn: V-J day in Times Square, V-Day, etc.)\nAbalamour d'ar gwirioù n'haller ket he diskouez amañ. Met ul luc'hskeudenn all a zo, anvet Kissing the War Goodbye, ma weler ar memes tud, tre d'ar memes mare, bet graet gant ur c'hazetenner all, Victor Jorgensen, evit an U.S. Navy. Ha honnezh, ha n'eus ket gwirioù warni, a voe embannet en New York Times.\nE 1980 e klaskas Life gouzout piv e oa ar martolod hag ar glañvdiourez. 11 gwaz ha 3 maouez a lavaras bezañ ar re a oa bet poltredet.\nPeogwir e oa Eisenstaedt o luc'hskeudenniñ tud o fiñval buan en deiz-se n'en doa ket gallet goulenn anvioù an dud. Ouzhpenn-se ne ziskouez ket mat dremmoù an daou zen yaouank ha se zo kaoz ez eus bet meur a hini o deus lavaret bezañ ar re zo bet poltredet gantañ.\nAbaoe 2005 e vez kounaet an darvoud gant ur bokadeg e Times Square.\nLuc'hskeudenn[kemmañ | kemmañ ar vammenn]\nEn 2005 e voe savet un delwenn gant John Seward Johnson II, anvet Unconditional Surrender, diwar al luc'hskeudenn brudet, war ziskouez e San Diego e Sarasota.\nNaval War College: VJ Day Sailor\n"Who is the kissing sailor?" (Pennad e Life e 1980)\n↑ V-J day in Times Square: The Photo Book (London: Phaidon, 2000; ISBN 0-7148-3937-X), p.134. V–Day: Twentieth Century Photography: Museum Ludwig Cologne (Köln: Taschen, 2005; ISBN 3-8228-4083-1), pp. 148–9.\nAdtapet diwar « https://br.wikipedia.org/w/index.php?title=V-J_Day_in_Times_Square&oldid=1822814 »


Gwener ha Kupidon - Wikipedia\nGwener ha Kupidon\n(Adkaset eus Rokeby Venus)\nDiego Velázquez, 1648\n122,5 × 175 cm\nNational Gallery, Londrez\nGwener ha Kupidon zo un eoullivadur, 122,5 cm x 175 dezhañ, graet etre 1644 ha 1648 gant al livour spagnol Diego Velázquez, hag anavezet e spagnoleg evel La Venus del espejo (The Rokeby Venus e saozneg).\nEmañ war ziskouez en National Gallery e Londrez.\nEmañ an doueez Gwener, doueez ar gened, en he noazh hag en he gourvez o sellout outi hec'h-unan er melezour dalc'het gant he mab Kupidon, doue ar Garantez.\nRal e oa livañ korfoù noazh e Spagn en amzer Velázquez p'edo an Inkizision war ziwall.\nE gwirionez, ma welomp he dremm eo peogwir emañ o sellout ouzh an den o sellout outi.\nUn daolenn hep he far eo dre ma'z eo ar poltred nemetañ eus ur vaouez en he noazh gant Velázquez, ha ma ne oa bet nemet div daolenn a'r seurt-se, en holl d'an holl, e-pad ar XVIIvet kantved e Bro-Spagn.\nBuhezskrid Mary Richardson a zrailhas an daolenn\nAdtapet diwar « https://br.wikipedia.org/w/index.php?title=Gwener_ha_Kupidon&oldid=1635337 »


Buhez ar Sent/1894/Gouliou sant Fransez - Wikimammenn\nBuhez ar Sent/1894/Gouliou sant Fransez\n◄ Siprian Gouliou sant Fransez Joseph Kupertin ►\nar seitekved devez a viz guengolo\nGOULIOU SANT FRANSEZ\nDaou vloaz araok he varo, er bloaz 1224, sant Fransez a Asiz en em dennaz var menez Alvern enn Toskaan evit ober eur iun a zaou-ugent devez enn henor da zant Mikeal, arc’heal. Epad ann amzer-ze e veze dalc’h-mad douget a spered betek ann env, hag he gorf zoken a veze aliez dibradet dioc’h ann douar dre nerz ar garantez en doa evit Doue.\nPa ne zave enn ear nemed ken huel ha penn eunn den, ar frer Leon, he goumpagnoun, a boke d’he dreid enn eur vouela hag enn eur lavaret : « — Va Doue, va Doue, dre veritou ar zant-ma o pet truez ouz eur pec’her paour eveldon-me, ha roit d’inn eul lodennik euz ho kras. » Pa ne c’helle ket tizout betek he dreid na zoken remerkout anezhan enn ear, ar frer Leon en em strinke d’ann daoulin hag a jome da bedi e leac’h m’en deveze he velet o sevel.\nKlevet e veze o komz ouz Doue, avechou gant doujans hag enn eur grena, hag avechou all evel ma komz eur mignoun ouz he vignoun. Meur a dro ar frer Leon a remerkaz eur sklerijenn gaer ha dudiuz, hag e kreiz huanadennou Fransez ne goumprene nemed ar c’homzou-ma : « — Piou oc’h-hu, Aotrou, ha piou ounn-me ? »\nEur mintinvez, var dro ar pevarzek a viz guengolo, ar Zant a ioa o pedi var gostez ar menez pa velaz eur seraphin o tiskenn euz ann env varzu ennhan. Ar seraphin-ze en doa c’houec’h askell ker skeduz hag ann tan, hag a nije evel ann avel Pa oue tost da Fransez, hema a remerkaz en doa doare eunn den hag a ioa he zaouarn hag he dreid astenned, ha stagouz eur groaz. Diou euz he c’houec’h askell a ioa savet azioc’h he benn, diou all dispaket da nijal, hag ann diou all erfin a c’holoe he gorf tro var dro.\nAr Zant a oue mantret o velet kement all, hag ar joa hag ar velkoni a c’hounezaz he galoun er memes amzer. Joa en devoa o velet eur seraphin oc’h en em ziskouez dirazhan evelse ; mes poan en doa ive o velet eunn imach hag a zigase da zonj d’ezhan euz he Zalver maro var ar groaz.\nGoude beza kaozeet ganthan eur pennad evel gant eur mignoun, ar seraphin a ieaz kuit enn eur lezel enn he zaouarn, enn he dreid hag enn he gostez, ar merkou euz a bemp gouli hor Zalver. He zaouarn hag he dreid a ioa egiz treuzet gant tachou hag a velet ar penn anezho enn eunn tu hag ar beg enn tu all, hag enn he gostez ez oa eur gleizenn ruz hag a zivoade aliez.\nFransez ne espernaz netra evit kuzat ar burzud heb he bar en doa great Doue enn he genver. Bete neuze ne veze morse boutou ebed ganthan ; mes hiviziken e kemeraz eur re, hag hiviziken ive he zaouarn a veze ato goloet gant eunn dra bennag. Goulskoude, kaer en devoue, ar burzud-se a oue anavezet.\nDija, epad he vuez, meur a hini o doa guelet merkou ann tachou enn he zaouarn hag enn he dreid ; mes goude he varo ar merkou-ma a oue guelet gant ouspenn hanter-kant manac’h, gant santez Klara hag he leanezed, ha gant eur maread tud all. Ar gouli a ioa enn he gostez a oue guelet ive neuze ; mes araok zoken e c’houiet en devoa ar gouli-ze, dioc’h ar goad a veze oc’h he zillad dindan pa renke ho jench.\nBiskoaz n’oa bet klevet hano a gement all enn amzeriou tremenet, ha setu perak, estreged ann offis a reer enn henor da zant Fransez a Asiz da zeiz he c’houel, ann Iliz e deuz roet kounje da ober eunn offis all disparti enn henor d’he c’houliou.\nSant Fransez a resevaz enn he gorf ar merkou euz a bemp gouli hor Zalver evit he rekoumpansi abalamour d’ann ioul en doa da veza e peb tra henvel oc’h Jezuz stag ouz ar groaz. Ne glevomp ket en defe great Doue biskoaz henvelep burzud e kenver eunn all euz he zervicherien. Evelato, ma n’o deuz ket bet a ziaveaz, ann henveledigez-ze gant ho Zalver, eleiz eneou santel o deuz tanveat enn ho c’haloun he boaniou hag he enkrezou. Seul-vui e klaskot beza henvel ouz Jezuz-Krist o sonjal aliez enn he Basion, seul-vui ive ho kargo euz he c’hrasou er bed-ma, ha seul gaeroc’h goudeze e vezo ho kurunenn enn env.\nAdtapet diwar « https://br.wikisource.org/w/index.php?title=Buhez_ar_Sent/1894/Gouliou_sant_Fransez&oldid=30698 »\nKemmoù diwezhañ degaset d'ar bajenn-mañ d'an 20 Gen 2012, da 12:43.


Klein Henszlein - Wikipedia\nDibennadur Henszlein hag e vorlaerien.\nKlein Henszlein pe Klaus Hanslein a oa ur morlaer alaman lakaet d'ar marv e 1573. Tagañ a rae bigi e Mor an Hanternoz etre 1560 ha 1573. Trec'het ha prizoniet e voe gant ur flodad eus Hamburg. Degaset da Hamburg, Henszlein hag e genseurted a voe lakaet da vale e kêr a-raok bezañ dibennet holl. O fennoù a voe lakaet war pikoù ha war ziskouez.\nLazhadenn Klein Henszlein.\nHervez testeni ar bourev e voe dibennet an 33 morlaer e-doug 45 munut (nemet Klein Henszlein). Goude-se en devoa dibennet korfoù ar vorlaerien a oa bet lazhet e-pad an emgann. Hervezañ e oa kement a wad ma embanne "bezañ war-sav er gwad met ken don ma oa soubet e votoù gantañ."\nNiehaus, Alisha. Piratepedia. New York, New York: Dorling Kindersley Ltd., 2007.\nAdtapet diwar « https://br.wikipedia.org/w/index.php?title=Klein_Henszlein&oldid=1829326 »\nKemmoù diwezhañ degaset d'ar bajenn-mañ d'an 19 C'hwe 2019, da 11:31.


Stumm eus an 20 Kzu 2010 da 16:08\n2 okted ouzhpennet , 10 vloaz zo\n→A zeskarded da ziskibled\nStumm eus an 19 Kzu 2010 da 17:57 (kemmañ)\nStumm eus an 20 Kzu 2010 da 16:08 (kemmañ) (dizober)\n(→A zeskarded da ziskibled)\n*Meng Zi a ziogelas ez eo madelezhus ha dereat an dud pa vezont ganet ; ar gevredigezh eo a gemmje ar vuhezegezh-se, alese emzalc'hioù dizereat. Dre adkavout ar spered kollet hepken e c'haller dont da vezañ un den reizh en-dro.\n*Xun Zi a bouezas war tuioù danvezel ha gwirheñvel kelenn Konfusius dre lavaret ne c'hall ar vuhezegezh reizh dont er gevredigezh nemet dre an hengoun, hag en dud nemet dre ar stummadur.
\nGant an amzer e teuas o labour, kevret gant ar ''C'hendivizoù'' ha skridoù-diazez all, da vezañ ar pezh a anver [[Konfusianegezh]] er C'hornôg, anezhi ur gelennadurezh a voe dibabet da brederouriezh ar Stad dindan ren ar remziad Han kentañ (QianHanQian Han, 207 KJK–25 GJK).\nMil pemp kant vloaz goude marv Konfusius e krouas [[Zhu Xi]] [朱熹] (1130-1200 GJK) un doare nevez da gompren kentelioù ar Mestr, dre zegas kealioù eus ar [[Boudaegezh|vouddhaegezh]] hag eus an daoegezh, a voe anvet [[Nevez-Konfusianegezh]] a-benn e ziforc'hañ diouzh kelennadurezh ar ''C'hendivizoù''.
\nNebeut goude marv Zhu Xi e teuas e vennozhioù da vezañ an doare reizh nevez da gompren kentelioù Konfusius. Betek an 19vet kantved e voe bras-kenañ e levezon war Sina, [[Korea]] ha [[Viêt Nam]]. War ziskar ez eas goude marv an impalaer diwezhañ e 1912 hag an dispac'h Sinaat.\n===A ziskibled da enebourien===\nEr bloavezhioù 1910 ha 1920, goude ma voe echu gant an Impalaeriezh, e fellas da uhelidi Sina treiñ o bro d'ur Stad-Vroad arnevez, ha lod anezho a selle ouzh levezon Konfusius evel ouzh un doare da virout ar bed kozh. Brezel war baper a voe etre an daou du, e-keit ha ma veze c'hoazh kastizet ar skolidi a grede disakrañ altar Konfusius en o skolioù.
\nAdtapet diwar « https://br.wikipedia.org/wiki/Dibar:MobileDiff/872827 »


Filtre en cours : Environnement\nBreizh a adro buhez da veteier an dour\nBep bloaz e ro sikour Rannvro Breizh da war-dro daou-ugent oberiadenn evit kempenn takadoù gleborek ha dourredennoù, gant ur budjed 500 000 € : obererezhioù sevenet e « raktresoù tiriad evit an dour ».\nUr skoazell dreistordinal a-berzh ar Rannvro evit ar wenanerien\nEmañ Rannvro Breizh o paouez votiñ ur stignad skoazelloù dreistordinal d’ar gwenanerezh e Breizh evit 2018. Marvet ez eus kalz gwenan, se zo kaoz e fell d’ar Rannvro sikour ar wenanerien da lakaat o barroù-gwenan da ouennañ adarre ha da brenañ barroù-gwenan nevez.\nAjañs ar vevliesseurted e Breizh\nAc’hann da fin 2017 e tlefe an Ajañs da zont evit ar vevliesseurted e Breizh bezañ lakaet da vont en-dro. Krouet eo da-geñver Cop ar Rannvro a oa bet lusket en nevez-amzer diwezhañ. Kerkent ha lakaet da vont en-dro e ranko reiñ lañs da veur a chanter evit gwareziñ hag adsevel an ekoreizhiadoù.\nBiodiversité Environnement Développement durable\nKROASHENT AN DOAREOÙ LEC’HEL DA VERAÑ AN DOUR : LOREIDI TROFEOÙ FITO EBET\nD’ar 27 hag 28 a viz Genver he deus degemeret Roazhon ar 17vet saloñs micherel-mañ. War ar roll : kenderc’hel gant Steuñv Breizh an Dour, lakaat an adreizh tiriadel da dalvezout, lakaat ar muiañ ar gwellañ a dud da gemer perzh er Brastres-ren terkañ ha merañ an dour nevez 2016-2021... ha reiñ ar prizioù fito ebet 2016 da 25 kumun ha da 5 lise skoue...\nEau Environnement Développement durable\nDegemeret eo Brastres rannvroel ar c’hempoell ekologel\nAprouet eo bet Brastres rannvroel ar c’hempoell ekologel evit lakaat ar "Steuñvenn c’hlas" e pleustr e Breizh. Talvezout a ray da adsevel kendalc’h ar meteier naturel, evit derc’hel kont eus ezhommoù monedone ar spesadoù.\nKoadoù ha Koadeier Breizh, ur programm evit reiñ lañs d’ar c’hoadeier e Breizh\nEvit talañ ouzh digresk ar gorread produiñ koad hag evit ma ne zeufe ket ar c’hoad da vankout, ez eus bet roet lañs d’ur programm skoazell nevez evit plantañ gwez e Breizh. Pal ar programm : sikour da ziorren ar pourvezioù koad e Breizh.\nGourenez Kraozon, 8vet « Tachenn dibar eus Breizh »\nGourenez Kraozon, ul lec’hienn ekologel eus ar c’hentañ, zo deuet da vezañ an 8vet « Tachenn dibar eus Breizh », ul label roet d’ar mirvaoù rannvroel a ziskouez ervat petra eo neuz meteier naturel Breizh.\nPark natur rannvroel ar Mor Bihan : digor eo an hent\nAsantet en deus ar C’huzul broadel evit gwareziñ an natur e vefe lakaet ar Mor Bihan da "Bark natur rannvroel". Gant ma vo embannet an dekred krouiñ, e teuy evel-se da vezañ an 50vet Park natur rannvroel e Frañs, 46 vloaz goude Park natur rannvroel Arvorig, rummet e 1968.\nTourisme Environnement Espaces Naturels\nDalc’h ar 17 a viz Ebrel 2014 berr-ha-berr\nUr politikerezh nevez evit terkañ an tiriad, ur steuñv sevel tiez padus evit Breizh, ar steuñv evit an hin, an energiezh hag an tiriad... : setu amañ divizoù pennañ dalc’h ar 17 a viz Ebrel.\nAssemblées Tourisme Environnement Territoire\nLannegi Monteneg labelaet 7vet Tachenn dibar eus Breizh\nBet digoret ent ofisiel hiziv, lannegi Monteneg a warezo hag a dalvoudekaio ur glad naturel hag arkeologel espar dindan al label nevez-se.


Sikour kentoc'h evit skarzhañ an dud eus o lojeiz\nVendredi 1 avril 2016 à 22:01 -\nPar Tudi Crequer, Nolwenn Quioc, France Bleu Breizh Izel\nGall a ra etre 30.000 ha 40.000 den bezañ taolet maez eus o lojeiz adalek ar c'hentañ a viz Ebrel. Ur spont evit ar gevredigezh Emmaüs.\nGabriel Bouroullec © Radio France - Tudi Crequer\n"Pep hini a rank vevañ d'un doare dereat" G. Bouroullec (5mn)\nEchu eo gant trev ar goañv. Etre 30.000 ha 40.000 den a c'hell adalek bremañ bezañ skarhzet maez eus al lojeiz a vez feurmet ganto ma n'o deus ket paeet ar perc'henn. Met, hervez kevredigezhioù e-giz ar Fondasion Abbé Pierre, ar Groaz ruz, pe Emmaüs n'eo ket en ur lakaat tud er straedoù e vezo diskoulmet ar c'hudennoù.\nUr gudenn a baourentez a-raok tout\nN'eo ket "kêroc'h sikour an dud da chom e-barzh o lojeiz" evit skarzhañ anezho maez a zispleg Gabriel Bouroullec, ezel eus ar gevredigezh Emmaüs. Hervezañ, e vo ret forzh penaos ober war o zro goude pe dre ar CCAS pe dre servijoù stad all. Gwelloc'h neuze, emezañ, sikour anezho da baeañ an ti lec'h m'emaint dija.\n"Kudennoù a vezo tre ma vezo ket cheñchet penn d'ar vazh ha roet muioc'h a labour d'an dud. Ha ma ne z'eus ket labour evit pep hini, pep hini a rank kaout peadra da vevañ d'un doare dereat", eme paotr Emmaüs.\nN'eo ket gwall blijet al liseidi gant al lec'hienn nevez Parcoursup